<classify> Na WINFRIDA MTOI -DAR ES SALAAM BODI ya Ligi Tanzania TPLB imekiri kufanya makosa katikauwekaji takwimu na kuitangaza Kagera Sugar kuwa timu iliyoshuka daraja moja kwamoja badala ya Stand United. Kagera Sugar ilicheza mechi yake ya mwisho ya Ligi KuuTanzania Bara dhidi ya Mbao FC na kutokasare ya bao 1-1 kwenye Uwanja wa CCM Kirumba, jijini Mwanza. Sare hiyo iliifanya ifikishe pointi 44, sawa na Stand Unitediliyofungwa mabao 2-0 na JKT Tanzania. Baada ya matokeo hayo, Kampuni ya Azam Media kupitia runingayake ya Azam yenye dhamana ya kurushamichezo ya Ligi Kuu Tanzania Bara, ilianika msimamo ukionyesha Stand United imeshuka daraja,lakini ule wa Shirikisho la Soka Tanzania TFF ulionyesha Kagera Sugar ndiyo imeaga. Akizungumza na waandishi wa habari jana, Ofisa Mtendaji Mkuuwa TPLB, Boniface Wambura, alisema takwimu za awali zilionyesha Kagera Sugar imemaliza ikiwa nafasi ya 19 naStand United 18 kutokana na utofauti wa mabao ya kufungwa na kufunga. Alisema baada ya kufanyiwa marekebisho kwa kupitia tena takwimu, walibaini timu inayostahilikuungana na African Lyon kushuka daraja ni Stand United huku Kagera Sugar ikitakiwa kucheza hatua ya mtoano Play Off pamoja na Mwadui FC. Wambura alifafanua kuwa, licha ya timu hizo kulingana pointi ambazo ni 44, Kagera Sugar ina faida yatofauti kubwa ya mabao ya kufunga nakufungwa ambayo ni hasi 10 wakati StandUnited ina hasi 12. Katika msimamo wa kwanza hadi kufikia hatua ya kuitangazaKagera kuwa imeshuka, tuliangalia kanuni, timu zinaanza kutenganishwa kwapointi, zikilingana zinatenganishwa kwa tofauti ya mabao, zikilinganatunakwenda kwa timu iliyofunga mabao mengi. Pia zikilingana hapo inaangaliwa mechi zao mbili walizokutana,nani alipata mabao mengi, zikilingana tunakwenda kuangalia nani alifunga mabao mengiugenini, zikilingana sehemu zote inabidi zikutanishwe tena kucheza ili kupatawa juu. Mkanganyiko uliojitokeza kati ya Kagera Sugar na StandUnited, ilikuwa katika utofauti wa mabao, baada ya watu wetu wa data kupitia upya wakabaini kulikuwa na makosa katika kuingiza matokeo yamechi ya Mei 16, iliyozikutanisha timu hizo, alisema Wambura. Alieleza kuwa katika mechi hiyo, Kagera Sugar ilifungwamabao 3-1, lakini takwimu zilizoingizwa zilikuwa zinaonyesha Kagera ililala mabao 3-0. Alisema baada ya marekebishohayo, Kagera Sugar itacheza mechi ya mtoano Juni 2, mwaka huu dhidi ya Pamba FC, kwenyeUwanja wa Nyamagana, Mwanza na mchezo wa marudiano utakuwa Juni 8, Kaitaba,Kagera. Kwa upande wa Mwadui FC, watakuwa wageni wa Geita Gold FC kwenyeUwanja wa Nyankumbu, Geita na mechi ya marudiano itachezwa Juni 8, mwaka huukatika Dimba la Mwadui Complex, Shinyanga.  <topic>: KITAIFA 